ชิงฮิดากะ

ชิงฮิดากะ (新ひだか町 (Shinhidaka-chō)) เป็นเมืองที่ตั้งอยู่ในกิ่งจังหวัดฮิดากะ ฮกไกโด ประเทศญี่ปุ่น มีขนาดพื้นที่ทั้งหมด 1,147.55 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 ประมาณ 19,979 คน และมีความหนาแน่นของประชากร 17.4 คนต่อตารางกิโลเมตร เมืองชิงฮิดากะเป็นเมืองที่มีประชากรมากที่สุดและเป็นศูนย์กลางทางเศรษฐกิจของกิ่งจังหวัดฮิดากะ ประวัติศาสตร์ หุบเขาแม่น้ำในพื้นที่ที่ปัจจุบันคือเมืองชิงฮิดากะ เคยเป็นถิ่นอาศัยของชาวไอนุ พอตั้งแต่คริสต์ศตวรรษที่ 19 เป็นต้นมา จึงเริ่มมีชาวญี่ปุ่นอพยพเข้ามาตั้งถิ่นฐานในภูมิภาคนี้ เมื่อวันที่ 31 มีนาคม ค.ศ. 2006 เมืองมิตสึอิชิได้ควบรวมกับเมืองชิซูไน เพื่อจัดตั้งเป็นเมืองใหม่ในชื่อ "เมืองชิงฮิดากะ" ภูมิศาสตร์ เมืองชิงฮิดากะตั้งอยู่ทางตะวันออกเฉียงใต้ของเกาะฮกไกโด ระหว่างมหาสมุทรแปซิฟิกที่อยู่ทางใต้ และเทือกเขาฮิดากะที่อยู่ทางเหนือ มีแม่น้ำหลายสายที่ไหลจากภูเขาลงสู่ทะเล รวมถึงแม่น้ำชิซูไนและแม่น้ำมิตสึอิชิ เมืองนี้มีพื้นที่ทั้งหมด 1,147.55 ตารางกิโลเมตร จุดที่สูงที่สุดคือยอดเขาคามูอิเอกูอูจิกาอูชิ (42°37′30″N 142°45′58″E) สูง 1,979.4 เมตร (6,494 ฟุต) เทศบาลข้างเคียง กิ่งจังหวัดฮิดากะ เมืองอูรากาวะ เมืองนีกัปปุ กิ่งจังหวัดโทกาจิ เมืองไทกิ หมู่บ้านนากาซัตสึไน ภูมิอากาศ สถิติประชากร การขนส่ง รถไฟ เมืองชิงฮิดากะเคยมีบริการรถไฟโดยบริษัทรถไฟฮกไกโด สายหลักฮิดากะ อย่างไรก็ตาม ตั้งแต่เดือนมกราคม ค.ศ. 2015 ขบวนรถไฟระหว่างสถานีรถไฟมูกาวะกับสถานีรถไฟซามานิได้หยุดให้บริการเนื่องจากความเสียหายจากพายุ แผนการซ่อมแซมเส้นทางช่วงนี้ได้ถูกยกเลิกในภายหลัง อันเนื่องมาจากจำนวนผู้โดยสารที่ลดลงและค่าบำรุงรักษาที่สูงมาก โดยเส้นทางนี้ถูกยกเลิกอย่างเป็นทางการเมื่อวันที่ 1 เมษายน ค.ศ. 2021 และเปลี่ยนเป็นการให้บริการรถบัสแทน สถานีรถไฟที่ถูกยกเลิกในเขตอูรากาวะ ได้แก่ ชิซูไน – ฮิงาชิชิซูไน – ฮารูตาจิ – ฮิดากะโทเบ็ตสึ – ฮิดากะมิตสึอิชิ – โฮเอ – ฮงกิริ ศิลปะและวัฒนธรรม ถนนนิจุกเก็นโดโระ (二十間道路 (Nijukken-dōro); แปลตรงตัวว่า "ถนนยี่สิบเค็ง" หรือประมาณ 36 เมตร (118 ฟุต)) เป็นถนนสายหนึ่งที่เรียงรายด้วยต้นซากูระเขาเอโซะ (Prunus sargentii; エゾヤマザクラ (Ezo-yamazakura)) ถือเป็นแหล่งท่องเที่ยวสำคัญของเมือง ถนนสายนี้ยาว 8 กิโลเมตร (5.0 ไมล์) ถูกสร้างขึ้นเพื่อเตรียมรับเสด็จพระราชวงศ์ไปยังฟาร์มม้าแห่งหนึ่งในเมืองนีกัปปุเมื่อ ค.ศ. 1903 ซึ่งอยู่ภายใต้การดูแลของสำนักพระราชวังญี่ปุ่น ถนนสายนี้ใช้เวลาถึงห้าปีในการลำเลียงต้นไม้จากภูเขาในท้องถิ่นมาปลูกจนเสร็จสิ้นใน ค.ศ. 1916 ชิงฮิดากะจัดเทศกาลชมดอกซากูระขึ้นทุกปีในเดือนพฤษภาคม บริเวณถนนสายนี้ในย่านชิซูไน มาสคอต เมืองชิงฮิดากะมีมาสคอตประจำเมืองคือ คมบุแมน (こんぶマン (Konbuman)) และโคบูเนะจัง (こぶねちゃん (Kobune-chan)) ซึ่งเป็นพี่น้องซูเปอร์ฮีโร่ คมบุแมน เป็นตัวแทนจากมิตสึอิชิ มักจะร่วมกิจกรรมต่าง ๆ และเริ่มทำหน้าที่มาสคอตเมื่อวันที่ 2 กุมภาพันธ์ ค.ศ. 2013 โคบูเนะจัง เริ่มทำหน้าที่มาสคอตเมื่อวันที่ 10 สิงหาคม ค.ศ. 2017 เช่นเดียวกับพี่ชาย เธอก็เข้าร่วมกิจกรรมต่าง ๆ อยู่เสมอเช่นกัน เมืองพี่น้อง เล็กซิงตัน รัฐเคนทักกี (สหรัฐอเมริกา) นครมินามิอาวาจิ จังหวัดเฮียวโงะ (ประเทศญี่ปุ่น) นครมิมะ จังหวัดโทกูชิมะ (ประเทศญี่ปุ่น) นครซูโมโตะ จังหวัดเฮียวโงะ (ประเทศญี่ปุ่น) อ้างอิง แหล่งข้อมูลอื่น เว็บไซต์ทางการของเมืองชิงฮิดากะ (ในภาษาญี่ปุ่น)